Ալեքսանդր Կովալենկո

Ալեքսանդր Պյոտրի Կովալենկո (, ), խորհրդային ֆուտբոլիստ, պաշտպան։ Հանդես է եկել «Արարատ» ակումբում, որի կազմում 1973 թվականի դարձել է ԽՍՀՄ չեմպիոն և գավաթակիր, 1971 թվականին՝ արծաթե մեդալակիր։ ԽՍՀՄ սպորտի վարպետ։

Ակումբային կարիերա 
Ալեքսանդր Կովալենկոն եղել է Երևանի «Արարատի» հայտնի ֆուտբոլիստ Քաջայր Փոլադյանի սանը։

Արդեն երիտասարդական տարիքից հայտնվել է «Արարատի» հիմնական կազմում։ Մանուկ Սամերջյանի հրաժեշտի խաղից հետո Կովալենկոն ստացել է 4-րդ համարի մարզաշապիկը։ Խաղացել է պաշտպանության գծում։ Եղել է թիմի ավագը, 1965 թվականին ԽՍՀՄ ֆուտբոլի առաջնության երկրորդ խմբում (ավագ մարզիչ՝ Ա. Ֆալյան) գրավել է առաջին տեղը, արժանանալով փոքր ոսկե  մեդալի։

ԽՍՀՄ Բարձրագույն լիգայում անցկացրել է 281 խաղ և խփել է 19 գոլ։ Եվրագավաթներում անցկացրել է 4 հանդիպում։

Կովալենկոն Հրազդան մարզադաշտում խփված առաջին գոլի հեղինակն է, որը տեղի է ունեցել 1971 թվականի մայիսի 19-ին Կայրաթի դեմ հանդիպման ժամանակ (մարզադաշտի բացման խաղ)։ Գոլը հեղինակել է հանդիպման 58-րդ րոպեին։

Հանդես է եկել  ԽՍՀՄ պատանեկան և երիտասարդական հավաքականներում։ 1969 թվականի հուլիսի 25-ին անցկացրել է իր միակ հանդիպումը (դուրս է եկել փոխարինման խաղի 46-րդ րոպեին) ԽՍՀՄ օլիմպիական հավաքականի կազմում՝ մասնակցելով Լեհաստանի օլիմպիական հավաքականի դեմ ընկերական խաղին (0:4)։

Ալեքսանդր Կովալենկոն մահացել է 2002 թվականի ապրիլի 1-ին Երևանում սրտի կանգից։

Տիտղոսներ

Ակումբային 

 ԽՍՀՄ չեմպիոն - 1973
 ԽՍՀՄ բարձրագույն լիգայի արծաթե մեդալակիր - 1971
 ԽՍՀՄ գավաթակիր - 1973, 1975

Անձնական 
 Ընդգրկվել է ԽՍՀՄ բարձրագույն լիգայի մրցաշրջանի լավագույն 33 ֆուտբոլիստների ցանկում - 1971, 1973

Ծանոթագրություններ

Գրականություն 
 Григорян А. Г. Свой среди своих — Газета «Урарту» № 23 2001

Արտաքին հղումներ 
 Ֆուտբոլիստի էջը footballdatabase.eu կայքում
 Եվրագավաթներում ելույթների վիճակագրությունը klisf.net կայքում
 Голос Армении. Памяти Александра Коваленко

Ծանոթագրություններ 

Ֆուտբոլի պաշտպաններ
Խորհրդային ֆուտբոլիստներ
Արարատի ֆուտբոլիստներ
ԽՍՀՄ սպորտի վարպետներ